b'\n_START_ARTICLE_\nHelsing\xc3\xb8r Idr\xc3\xa6tsforening\n_START_PARAGRAPH_\nHelsing\xc3\xb8r Idr\xc3\xa6tsforening (forkortet Helsing\xc3\xb8r IF eller "HIF") er en dansk idr\xc3\xa6tsforening som blev grundlagt i 1899 hjemmeh\xc3\xb8rende i Helsing\xc3\xb8r._NEWLINE_Idr\xc3\xa6tsforeningen har fire afdelinger: atletik, gymnastik, h\xc3\xa5ndbold og fodbold._NEWLINE_Foreningen har tidligere haft landet bedste h\xc3\xa5ndboldhold og besidder samtidigt den officielle verdensrekord som det hold der har opholdt sig i landets bedste r\xc3\xa6kke gennem l\xc3\xa6ngst tid. Verdens f\xc3\xb8rste registrerede h\xc3\xa5ndboldkamp fandt sted i 1907 i Helsing\xc3\xb8r og endte 0-21 til Ordrup (Der var uklarhed omkring regels\xc3\xa6ttet l\xc3\xa6s mere under emnet h\xc3\xa5ndbold). Elite-h\xc3\xa5ndboldholdet, der i dag er sammenlagt med Helsinge og Hiller\xc3\xb8d spiller i landets bedste r\xc3\xa6kke og tr\xc3\xa6ner i Helsing\xc3\xb8rhallerne p\xc3\xa5 Gl. Helleb\xc3\xa6kvej i bydelen Sundparken._NEWLINE_Fodboldafdelingens Elitehold er ligeledes blevet sammenlagt med flere af de omkringliggende sm\xc3\xa5klubber og g\xc3\xa5r i dag under navnet FC Helsing\xc3\xb8r Efter mange trange \xc3\xa5r lykkedes det endelig i s\xc3\xa6sonen 2008/09 at avancere til 2. Division \xc3\x98st. Holdet spiller p\xc3\xa5 Helsing\xc3\xb8r Stadion, der ligger omkring bydelene H\xc3\xb8jstrup og Marienlyst i det nordlige Helsing\xc3\xb8r._NEWLINE_Foreningen har haft flere atleter p\xc3\xa5 det danske landshold. I vinterperioden holder atletikafdelingen til i Snekkersten Hallen, en af Danmarks mest moderne indend\xc3\xb8rs atletikanl\xc3\xa6g.'